Callicore

Callicore er en slekt av sommerfugler som hører til gruppen Biblidinae i den store familien flikvinger (Nymphalidae). Disse tropiske sommerfuglene lever i Sør- og Mellom-Amerika.

 Utseende 
Stort sett middelsstore (vingespenn 35 – 80 mm) sommerfugler med brede vinger. Kroppen er slank, antennene tynne, men tydelig kølleformede, rundt halvparten så lange som forvingene. Vingene er på oversiden sterkt farget, mønstret i mørkebrunt eller svart og gult eller rødt. Noen arter kan være svært fargerike. Vingene er ofte vel så fargerike på undersiden som på oversiden. Bakvingens underside er hvit med konsentriske, svarte sirkler, i midten et sett med ringer som veldig ofte danner tallene «88», «89» eller «80». De blir derfor gjerne kalt 88-sommerfugler. Larvene er gjerne tornete med utvekster på hodet.

 Levevis 
Biblidinae er tropiske skogsinsekter. Larvene lever spesielt på planter i vortemelkfamilien (Euphorbiaceae), almefamilien (Ulmaceae) og Burseraceae. De voksne sommerfuglene besøker gjerne blomster, men drikker også fra råtnende frukt og åtsler.
Callicore-artene lever i tropisk regnskog, der de ofte finnes i nærheten av bosetninger.
Livssyklusen deres er ukjent.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Biblidinae Boisduval, 1833
 Gruppen Catagrammini Burmeister, 1878 – 72 arter i ni slekter
 Slekten Callicore Hübner, 1819 – 20 arter
 Callicore hydaspes (Drury, 1782) 
 Callicore lyca (Doubleday & Hewitson, 1847)
 Callicore brome (Doyère, 1840)
 Callicore maronensis (Oberthür, 1916)
 Callicore atacama (Hewitson, 1852)
 Callicore hesperis (Guérin-Méneville, 1844) 
 Callicore felderi(Hewitson, 1864)
 Callicore pygas (Godart, 1824) 
 Callicore hydamis(Godart, 1824 
 Callicore tolima (Hewitson, 1852)
 Callicore eunomia (Hewitson, 1853) 
 Callicore hystaspes (Fabricius, 1781)
 Callicore texa (Hewitson, 1854) 
 Callicore cynosura (Doubleday & Hewitson, 1847) 
 Callicore astarte (Cramer, 1779) 
 Callicore excelsior (Hewitson, 1857) 
 Callicore sorana (Godart, 1832) 
 Callicore ines (Hopp, 1922) 
 Callicore pitheas (Latreille, 1813)
 Callicore cyclops(Staudinger, 1891 

 Kilder 
 Butterflies of the Amazon and Andes – Callicore eunomia 
 d'Abrera, B. (1984) Butterflies of South America. Hill House. ISBN 0-9593639-2-0
 Wahlberg, N. og Brower, A.V.Z. (2006) Biblidinae på Tree of life 
 Markku Savela's Lepidoptera and some other life forms: Sjekkliste over artene. Hentet 28.12. 2011.

 Eksterne lenker 


Kategori:Biblidinae
Kategori:Sommerfugler formelt beskrevet i 1819
Kategori:Dyr formelt beskrevet av Jacob Hübner